ጠቅላይ ሚኒስትር ዐቢይ አህመድ እና ቀዳማዊት እመቤት ዝናሽ ታያቸው ደም ለገሱ
አዲስ አበባ፦ ጠቅላይ ሚኒስትር ዐቢይ አህመድ እና ቀዳማዊት እመቤት ዝናሽ ታያቸው ትናንት ደም ለግሰዋል። የደም ልገሳውን ያደረጉት የጤና ሚኒስቴር እና የኢትዮጵያ ብሔራዊ የደም ባንክ አገልግሎት ያቀረቡትን ጥሪ በመቀበል መሆኑም ተገልጿል።ጠቅላይ ሚኒስትሩ በእለቱ በፌስቡክ ገፃቸው ባስተላለፉት መልዕክትም “በተጋረጠብን የኮቪድ 19 ቀውስ ውስጥ አሁንም ደም የሚያስፈልጋቸውና የተለያየ የጤና እክል ያለባቸው ወገኖች አሉ። ደም በመለገስ ሕይወት ይታደጉ። አንድ ላይ ሆነን ሁሉንም መሰናክሎች ማሸነፍ እንችላለን” ብለዋል።ኮቪድ-19 ያስከተለውን የጤና ቀውስ ለመቀልበስ በሚረባረቡበት በዚህ ወቅትም፣ የካንሰር ሕሙማን፣ በማዋለጃ የሚገኙ እናቶች እንዲሁም በልዩ ልዩ አደጋ ምክንያት ብዙ ደም የፈሰሳቸው ግለሰቦች በሕይወት ለመቆየት ደም እንደሚያስፈልግ በመጥቀስ የጤና ሚኒስቴር እና የኢትዮጵያ ብሔራዊ የደም ባንክ አገልግሎት የደም ልገሳ ጥሪ ማቅረባቸው ይታወሳል።አዲስ ዘመን ሚያዝያ 15/2012በጋዜጣው ሪፖርተር